前TVB當紅小生變「執笠KOL」 轉型搞網店:以前一個舖要幾廿萬
現年39歲的昔日當紅TVB小生蔡淇俊,近年北上做生意,可惜頻頻結業,早前他自爆經營5年的美容院執笠,並大呻:「捱得過三年疫情,捱唔過加租。」但他不放棄創業念頭,手上仍持有雞腳店及咖啡店,並打算之後賣花膠榴蓮,轉型做網店。
蔡淇俊日前再拍片稱,決定退出實體經濟,專心搞網店。他租下一個直播間,打算加入直播賣貨潮流:「呢度幾千蚊就搞掂啦,諗起以前一個舖都要搞幾廿萬,唉!而家都怕咗啦。」又表示就快40歲,希望穩穩陣陣搵錢。有網民問蔡淇俊是否沒再經營咖啡店,蔡淇俊回覆強調搞實體店都有賺錢,「做啊,有虧錢也有賺錢的項目的」。